যাকারিয়া
যাকারিয়া (আরবি: زكريا, ইংরেজি: Zachariah) ছিলেন ইসলামের একজন নবি। ইসলামি বর্ণনাগুলো অনুসারে, তিনি বায়তুল মুক্বাদ্দাসের নিকটে বাস করতেন এবং বনি ইসরাইল বংশের ছিলেন। তিনি ইসার মাতা মারিয়ামের অভিভাবক ও লালন-পালনকারী ছিলেন। তিনি বৃদ্ধ বয়সে একমাত্র পুত্র সন্তান লাভ করেন যার নাম ছিল ইয়াহইয়া। ইয়াহইয়াও একজন নবী ছিলেন। আর মারিয়াম ছিলেন ইয়াহইয়ার খালাতো বোন। জাকারিয়ার মৃত্যু সম্পর্কে বিভিন্ন মত রয়েছে। কেউ কেউ বলে থাকেন যে, তাকে হত্যা করা হয়েছিল।